smcproject/ml-wiki-sentences huggingface dataset:
ഐ‌ജി‌എം‌സിയെ ഒരു അഭിമാനകരമായ സ്ഥാപനമായി വികസിപ്പിക്കുകയെന്നതാണ് സംസ്ഥാന സർക്കാരിന്റെ ശ്രമമെന്നും അതുവഴി സംസ്ഥാനത്തെ ജനങ്ങൾക്ക് ഗുണപരവും മെച്ചപ്പെട്ടതുമായ ആരോഗ്യ സേവനങ്ങൾ നൽകാമെന്നും താക്കൂർ കൂട്ടിച്ചേർത്തു.
റേഡിയോ തെറാപ്പി ഓങ്കോളജി വകുപ്പ് IGMC is to be upgraded on AIIMS analogy.
ഈ സ്ഥാപനത്തിന്റെ റേഡിയോ തെറാപ്പി ഓങ്കോളജി വകുപ്പ് ഇന്ത്യയുടെ അംഗീകൃത പ്രാദേശിക കാൻസർ സെന്ററാണ് (ആർ‌സി‌സി).
ആശുപത്രിയുടെ ട്യൂമർ ക്ലിനിക്കായി 1977 ൽ സ്ഥാപിതമായ ഇത് 2001 ൽ ആർ‌സി‌സി പദവി നൽകി.
ഇന്ദു ഭൂഷൺ സിൻഹ
ബീഹാറിൽ നിന്നുള്ള ഒരു ഇന്ത്യൻ നെഫ്രോളജിസ്റ്റും മെഡിക്കൽ അക്കാദമിക്കുമാണ് ഇന്ദു ഭൂഷൺ സിൻഹ.
മുൻ പ്രൊഫസറും പട്ന മെഡിക്കൽ കോളേജിലെയും ആശുപത്രിയിലെയും നെഫ്രോളജി വിഭാഗം മേധാവിയുമാണ്.
ഇന്ത്യൻ മെഡിക്കൽ അസോസിയേഷന്റെ പട്ന ജേണൽ ഓഫ് മെഡിസിൻ (1986–89) എഡിറ്ററായി സേവനമനുഷ്ഠിച്ച അദ്ദേഹം ഇന്ത്യൻ സൊസൈറ്റി ഓഫ് നെഫ്രോളജിയിലെ ലൈഫ് അംഗമാണ്.
എരുമേലി ഇംഗ്ലീഷ് വിലാസം https://ml.wikipedia.org/wiki/Erumely
എരമം എരുമേലി അപരനാമം: മത മൈത്രിയുടെ ഈറ്റില്ലം
എരുമേലി 9°28′16″N 76°45′54″E ﻿ / ﻿ 9.471093°N 76.765038°E ﻿ / 9.471093; 76.765038 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കോട്ടയം ഭരണസ്ഥാപനം(ങ്ങൾ) പഞ്ചായത്ത് പഞ്ചായത്ത് പ്രസിഡന്റ് തങ്കമ്മ ജോർജുകുട്ടി ' ' വിസ്തീർണ്ണം 92.67 കി.
മീ 2 (35.78 ചതുരശ്ര മൈൽ) ചതുരശ്ര കിലോമീറ്റർ ജനസംഖ്യ 43,273 ജനസാന്ദ്രത 470/km 2 (1,200/ചതുരശ്ര മൈൽ)/ ച.
മീ കോഡുകൾ • തപാൽ • ടെലിഫോൺ 686509 +04828 സമയമേഖല UTC +5:30 പ്രധാന ആകർഷണങ്ങൾ ശ്രീ ധർമ്മശാസ്താ ക്ഷേത്രം, വാവർ പള്ളി, എരുമേലി പേട്ടതുള്ളൽ, ചന്ദനകുടം
കേരളത്തിലെ കോട്ടയം ജില്ലയിലെ ഒരു ഗ്രാമം ആണ് എരുമേലി .
കോട്ടയം നഗരത്തിൽ നിന്നും 60 കിലോമീറ്റർ അകലെയായി മണിമലയാറിന്റെ തീരത്തായി എരുമേലി സ്ഥിതിചെയ്യുന്നത്.
ഇവിടെ ഒരു പ്രശസ്തമായ ശാസ്താക്ഷേത്രവും അയ്യപ്പന്റെ സുഹൃത്തായ വാവരുടെ പള്ളിയും ഉണ്ട്.
ജാതിമതഭേദമന്യേ ഈ ആരാധനാലയങ്ങൾ സന്ദർശിക്കപ്പെടുന്നു.
എരുമേലിയിലെ പേട്ടതുള്ളൽ പ്രശസ്തമാണ്.
ഈ പ്രദേശത്തെ പേട്ടതുള്ളലിനു തനതു വാദ്യോപകരണങ്ങളാണ് ഉപയോഗിക്കുന്നത്.
ശബരിമല തീർത്ഥാടനകാലത്ത് എരുമേലിയിൽ മതപരമായ ഉത്സവങ്ങളുടെ ഒരു അന്തരീക്ഷമാണ് ഉള്ളത്.
ചിത്രശാല പേട്ട ധർമ്മശാസ്താവ്, എരുമേലി വാവർ‌പള്ളി, പേട്ട, എരുമേലി എരുമേലി വാവരുടെ പള്ളി അവലംബം Erumely എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സോൺ കേരള .
എരുമപ്പെട്ടി ഇംഗ്ലീഷ് വിലാസം https://ml.wikipedia.org/wiki/Erumappetty
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് എരുമപ്പെട്ടി .
എരുമപ്പെട്ടി ഗ്രാമപഞ്ചായത്തിന്റെ ഭാഗമാണിത്.
എരുമപ്പെട്ടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Erumapetty_Gramapanchayat
തൃശ്ശൂർ ജില്ലയിലെ തലപ്പിള്ളി താലൂക്കിൽ വടക്കാഞ്ചേരി ബ്ളോക്കിലാണ് 32.12 ചതുരശ്ര കിലോമീറ്റർ വിസ്തീർണ്ണമുള്ള എരുമപ്പെട്ടി ഗ്രാമപഞ്ചായത്ത് സ്ഥിതി ചെയ്യുന്നത്.
പഞ്ചായത്തിന്റെ നടുക്കിലൂടെ കേച്ചേരിപ്പുഴ ഒഴുകുന്നു.
പ്രകൃതിരമണീയമായ അന്തരീക്ഷമാണ് ഇവിടെയുള്ളത്.
ഇന്ത്യയിലെ അപൂർവ്വം ധന്വന്തരിക്ഷേത്രങ്ങളിലൊന്നായ നെല്ലുവായ് ക്ഷേത്രം ഈ പഞ്ചായത്തിലാണ്.
വാർഡുകൾ എരുമപ്പെട്ടി പതിയാരം നെല്ലുവായ് നോർത്ത്‌ കുട്ടഞ്ചേരി മുരിങ്ങത്തേരി മങ്ങാട്‌ എടക്കാട് മുട്ടിക്കൽ ചിറ്റണ്ട തൃക്കണപതിയാരം കുണ്ടന്നൂർ ചുങ്കം കൊടുമ്പ് കാഞ്ഞിരക്കോട് കുണ്ടന്നൂർ സൗത്ത്‌ കോട്ടപ്പുറം മങ്ങാട്‌ സൗത്ത്‌ നെല്ലുവായ് സൗത്ത്‌ കരിയന്നൂർ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് വടക്കാഞ്ചേരി വിസ്തീര്ണ്ണം 32.12  ചതുരശ്ര കിലോമീറ്റർ ജനസംഖ്യ 26,222 പുരുഷന്മാർ 12,388 സ്ത്രീകൾ 13,834 ജനസാന്ദ്രത 816 സ്ത്രീ : പുരുഷ അനുപാതം 1117 സാക്ഷരത 85.3% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/erumapettypanchayat Archived 2013-12-15 at the Wayback Machine .
എരുമേലി പേട്ടതുള്ളൽ
ശബരിമല തീർത്ഥാടനത്തിന്റെ ഭാഗമായി താളമേളവാദ്യ അകമ്പടിയോടുകൂടിയ അനുഷ്ഠാന ആനന്ദനൃത്തമാണ്‌ എരുമേലി പേട്ടതുള്ളൽ .
വൃശ്ചിക - ധനു മാസക്കാലങ്ങളിലെ ( ഡിസംബർ - ജനുവരി മാസങ്ങളിൽ) മണ്ഡലമകരവിളക്കു കാലത്ത് കോട്ടയം ജില്ലയിലെ എരുമേലി പട്ടണത്തിലാണ് ഈ അനുഷ്ഠാനം നടക്കുന്നത്.
ശബരിമലയിൽ ആദ്യമായി വരുന്ന ഭക്തർ (ഇവർ കന്നിസ്വാമിമാർ എന്ന് അറിയപ്പെടുന്നു) ആണ് പേട്ടതുള്ളുക.
മുഖത്ത് ചായം തേച്ച് തടികൊണ്ടുള്ള ആയുധങ്ങളും ആയി നൃത്തം ചവിട്ടുന്ന ചടങ്ങാണ് പേട്ടതുള്ളൽ.
ഈ പ്രാ‍ർത്ഥനയുടെ അർത്ഥം ഒരുവന്റെ അഹന്തയെ (ego) വെടിഞ്ഞ് അയ്യപ്പന് സ്വയമായി അടിയറവു വയ്ക്കുക എന്നതാണ്.
പേട്ടതുള്ളുന്നവർ അയ്യപ്പക്ഷേത്രത്തിനും വാവരുടെ മോസ്കിനും ചുറ്റും പ്രദക്ഷിണം വയ്ക്കുന്നു.
പിന്നീട് ഇവർ നദിയിൽ പോയി കുളിക്കുന്നു.
കുളികഴിഞ്ഞ ശേഷം ഭക്തർ വീണ്ടും ക്ഷേത്രം സന്ദർശിച്ച് അയ്യപ്പനിൽ നിന്ന് ശബരിമല കയറുവാനുള്ള അനുവാദം വാങ്ങുന്നു.
പിന്നീട് ഭക്തർ തങ്ങളുടെ ഗുരുവിന്റെ നിർദ്ദേശമനുസരിച്ച്
"അത്തലെന്യേ ധരണിയിലുള്ളൊരു മർത്ത്യരൊക്കെയുമയ്യനെ കൂപ്പുവാൻ കൂട്ടമോടെ എരുമേലിയിൽ ചെന്നിട്ടു പേട്ട" കൊണ്ടാടുകയായിരുന്നു മുൻ‌കാലങ്ങളിലെ പതിവ്‌.
അനുഷ്ഠാനരീതി എരുമേലി പേട്ട കൊച്ചമ്പലം, പേട്ട തുള്ളൽ ആരംഭിക്കുന്നത് ഇവിടെനിന്നാണു് എരുമേലി വാവർ പള്ളി
വ്രതാനുഷ്ഠാനകഅലത്ത്‌ അറിഞ്ഞോ അറിയാതെയോ ചെയ്ത തെറ്റുകൾ പൊറുക്കണമെന്നപേക്ഷിച്ചു കൊണ്ട്‌ ഒരു നാണയം വെറ്റിലപാക്കോടെ പുണ്യപാപച്ചുമടായ ഇരുമുടിക്കെട്ടിൽ വെച്ചു നമസ്കരിക്കുന്ന "പ്രായശ്ചിത്ത"മാണ്‌ പേട്ടകെട്ടിലെ ആദ്യ ചടങ്ങ്‌.
പെരിയസ്വാമിക്കു "പേട്ടപ്പണം കെട്ടൽ‌" ആണടുത്തത്‌.
ദക്ഷിണ എന്നാണതിനു പേർ.
എട്ടടിയോളം നീളമുള്ള ബലമുള്ള ഒരു കമ്പിൽ കമ്പിളിപ്പുതപ്പിനുള്ളിൽ പച്ചക്കറികളൂം കിഴങ്ങുകളും കെട്ടിത്തൂക്കുന്നു.
രണ്ടു കന്നി അയ്യപ്പന്മാർ (ആദ്യം മല ചവിട്ടുന്നവർ‌) കമ്പിൻറെ അഗ്രങ്ങൾ തോളിൽ വഹിക്കുന്നു.
കന്നിക്കാരുടേ എന്നമനുസ്സരിച്ച് ഇത്തരം ജോഡികളുടെ എണ്ണം കൂടും.
ബാക്കിയുള്ളവർ ശരക്കോൽ, പച്ചിലക്കമ്പുകൾ, എന്നിവ കയ്യിലേന്തും.
എല്ലാവരും കുങ്കുമം, ഭസ്മം, കരി എന്നിവ് അദേഹം മുഴുവൻ വാരി പൂശും.
പേട്ടയിലുള്ള കൊച്ചമ്പലത്തിൻറെ മുന്നിൽനിന്നാണ്‌ പേട്ടതുള്ളൽ തുടങ്ങുക.
ആദ്യം കോട്ടപ്പടിയിൽ നാളികേരം ഉരുട്ടും.
അതിനു ശേഷം കൊച്ചമ്പലത്തിൽ കയറി ദർശനം നടത്തും.
അവിടെ നിന്നും വാദ്യഘോഷങ്ങളുടെ അകമ്പടിയോടെ എതിരെയുള്ള വാവർ‌പള്ളിയിലേക്കു നീങ്ങുന്നു.
ആനന്ദനൃത്തലഹരിയിൽ "അയ്യപ്പൻ തിന്തകത്തോം,സ്വാമി തിന്തകത്തോം" എന്നാർത്തുവിളിച്ചാണ്‌ സംഘനൃത്തം.
അയ്യപ്പന്മാർ വാവരുസ്വാമിയെ സന്ദർശിക്കയും അവിടെ കാണിക്കയിടുകയും ചെയ്യുന്നു.
അവിറ്റെ നിന്നു കിട്ടുന്ന കുരുമുളക് പ്രസാദവും വാങ്ങി വലിയമ്പലത്തേക്കു തുള്ളി നീങ്ങുന്നു.
വലിയമ്പലത്തിലെത്താൻ അര മണിക്കൂർ എടുക്കും.
വലിയമ്പലത്തിലെത്തിയാൽ പ്രദക്ഷിണം വച്ച് പച്ചിലക്കമ്പുകൾ ക്ഷേത്രത്തിനു മുകളിൽ നിക്ഷേപിക്കുന്നു.
വലം വച്ചു കർപ്പൂരം കത്തിച്ചു തുള്ളൽ അവസാനിപ്പിക്കുന്നു.
വലിയമ്പലത്തിനു സമീപം ഒഴുകുന്ന തോട്ടിൽ ഇറങ്ങിക്കുളിക്കുന്നു.
വീണ്ടും ക്ഷേത്ര ദർശ്നം നടത്തി ഇരുമുടിക്കെട്ടു വച്ചിരിക്കുന്ന വിരിയിൽ പോയി വിശ്രമിക്കുന്നു.
അടുത്ത ദിവസം കുളിച്ച്‌ അമ്പലത്തിൽ തൊഴുത്‌ വാവരുസ്വാമിയേയും കൊച്ചമ്പലത്തിൽ അയ്യപ്പനേയും വന്ദിച്ച് ‌" കോട്ടപ്പടിയാസ്ഥാനവും കടന്ന് ,പേരൂത്തോട്ടിൽ നീരാടി കനിവിനോടു കാളകെട്ടി, അഴകിനൊടു അഴുതാനദിയിൽ പുക്ക്‌ ,അഴുതയിൽ കുളിച്ച്‌ കല്ലുമെടുത്ത് കല്ലൊരു ചുമടുമേന്തി കല്ലിടും കുന്നു കേറി കല്ലിട്ടു വലം തിരുഞ്ഞ്‌ ,കരിമല മുകളില് പുക്കു ,വില്ലും ശരവും കുത്തി കിണറും കുളവും തോണ്ടി, പമ്പയിൽ തീർഥമാടി ,വലിയോരു ദാനവും കഴിച്ച്‌, ബ്രാഹ്മിണദക്ഷിണയും ചെയ്തു സദ്യയും കഴിച്ചു,ഗുരുക്കന്മാരെ വന്ദിച്ചുകൊണ്ടു, നീലിമല ചവിട്ടിക്കേറി ശബരിപീഠത്തിലധിവസിച്ച്‌ ,ശരംകുത്തി വലം തിരിഞ്ഞു സത്യമായ പൊന്നു പതിനെട്ടാമ്പടിയും ചവിട്ടിക്കേറി ഹരിഹരസുതനെ " ദർശിക്കയായിരുന്നു പഴയകാലത്തെ രീതി.
ചാലക്കയം വഴിയുള്ള യാത്ര പ്രചാരമായതോടെ പരമ്പരാരീതിയിൽ മല ചവിട്ടുന്നവർ കുറഞ്ഞു.
എങ്കിലും തമിഴ്നാട്ടിൽ നിന്നെത്തുന്ന ഭക്തരിൽ നല്ല പങ്കും ഈ മാർഗ്ഗമാണ് സ്വീകരിക്കാറ്.
പേട്ടതുള്ളലിന്റെ സന്ദേശം
അധർമ്മത്തിനും അനീതിക്കും അക്രമത്തിനും എതിരെ ഉയർന്ന ജനശക്തിയുടെ വിശ്വരൂപമാണ്‌ എരുമേലി പേട്ടതുള്ളൽ.
മഹിഷിയെ നിഗ്രഹിച്ച്‌ ധർമ്മ സംസ്ഥാപനം നടത്തിയ അയ്യൻ അയ്യപ്പൻ എന്ന വെള്ളാലകുലജാതനായ മലയാളി ശേവുകൻ, ജനങ്ങളിൽ വൈകാരിക ഐക്യവും മുന്നേറ്റവും ഉണ്ടാക്കി.
ജനശക്തി ആണ്‌ സാമൂഹ്യപരിവർത്തനത്തിന്രെ ആണിക്കല്ല്‌ എന്ന തിരിച്ചറിവാണ്‌ പേട്ടതുള്ളൽ നൽകുന്ന സന്ദേശം ചിത്രശാല വാവര് പള്ളി, എരുമേലി പേട്ട ധർമ്മശാസ്താവ്, എരുമേലി അധികവായനക്ക് ഡോ.കാനം ശങ്കരപ്പിളള,ആനിക്കാട് ശങ്കരപ്പിള്ള "പേട്ട തുളളലും ക്ഷേത്രപുരാവൃത്തങ്ങളും"{൧൯൭൬}\ ഇടമറുക് ശബരിമലയും പരുതു പറക്കലും മകരവിളക്കും,ഇന്ത്യൻ എതീസ്റ്റ് പബ്ലീഷേർസ് {൧൯൮൮} ബാഹ്യ കണ്ണികൾ
http://www.youtube.com/watch?v=02DvdyO0e-8 അവലംബം ശബരിമല .
ഓർഗ്ഗ് Archived 2008-09-19 at the Wayback Machine .
↑ ടി.കെ വേലായുധൻ പിള്ളയുടെ കീർത്തനം
എരുമേലി ശ്രീധർമ്മശാസ്താക്ഷേത്രം
മധ്യ കേരളത്തിലെ പ്രധാനപ്പെട്ട ശാസ്താ ക്ഷേത്രങ്ങളിൽ ഒന്നാണ് എരുമേലി ശ്രീധർമ്മശസ്താ ക്ഷേത്രം .
കെെയിൽ അമ്പേന്തി കിഴക്കോട്ടു നോക്കി നിൽക്കുന്ന ശാസ്താവിനെയാണ് ഇവിടെ പ്രതിഷ്ഠിച്ചിട്ടുളളത്.
കുംഭമാസത്തിലെ ഉത്രംനാളിൽ ആറാട്ടു നടത്താൻ പാകത്തിനു പത്തുദിവസത്തെ ഉത്സവമുണ്ട്.
ഇവിടെ രണ്ട് ക്ഷേത്രങ്ങളുണ്ട്, കൊച്ചമ്പലവും വലിയമ്പലവും.
അവ തമ്മിൽ അര കിലോമീറ്റർ മാത്രം അകലമേയുള്ളൂ.
ശബരിമലയിൽ തന്ത്രാവകാശമുള്ള താഴമൺ മഠക്കാർക്കാണ് ഈ ക്ഷേത്രത്തിലെയും തന്ത്രാവകാശം.
എെതിഹ്യം
എരുമകൊല്ലി എന്ന സ്ഥലമാണ് പിന്നീട് എരുമേലി എന്നായിത്തീർന്നത്.
അയ്യപ്പൻ മഹിഷിയെ വധിച്ചത് ഇവിടെ വച്ചാണെന്ന് വിശ്വാസമുണ്ട്.
എരുമയുടെ രക്തം വീണ കുളം രുധിരകുളം എന്ന പേരിലും ഇപ്പോൾ ഉതിര കുളം എന്ന പേരിലും അറിയപ്പെടുന്നു.
പണ്ട് റാന്നി കർത്താക്കളുടെ വകയായിരുന്നു ക്ഷേത്രം.
ക്ഷേത്രത്തിന് ചുറ്റുമുള്ള സ്ഥലത്തിന്റെ പേര് ആലമ്പളളി എന്നായിരുന്നു.
ആലമ്പളളി മില്ലക്കാരൻ (റവന്യൂ വകുപ്പിലെ ഒരു ഉദ്യോഗനാമം) പമ്പയാറ്റിൽ നിന്ന് കിട്ടിയ വിഗ്രഹം പ്രതിഷ്ഠിക്കാനായി ക്ഷേത്രം പണിയിച്ചു എന്നാണ് ഐതിഹ്യം.
മില്ലക്കാരൻ മുക്കൂട്ടുതറ തിരുവമ്പാടി ക്ഷേത്രത്തിലെ ഉത്സവത്തിന് ഭാര്യാസമേതം പോയിരുന്നു.
അവിടെ ആരും മില്ലക്കാരനെ വേണ്ടവിധം ആധരിച്ചില്ല.
ഇതിൽ കോപവും നെെരാശ്യവും പൂണ്ട മില്ലക്കാരൻ ജോത്സ്യന്റെ നിർദ്ദേശപ്രകാരം പമ്പയാറ്റിൽ നിന്ന് വിഗ്രഹം കണ്ടെടുത്തു.
ആലമ്പളളി പുരയിടത്തിൽ പയറുവിതച്ച് പൂവും കായുമായപ്പോൾ പശുവിനെ മേയാൻ വിട്ടു.
മേഞ്ഞുകഴിഞ്ഞ പശു വിശ്രമിക്കാനായി കിടന്ന സ്ഥലത്ത് പ്രതിഷ്ഠ നടത്തിച്ചു എന്നാണ് എെതിഹ്യം.
ഉപദേവതകളും പൂജകളും
ക്ഷേത്രത്തിലെ ഏക ഉപദേവതാ പ്രതിഷ്ഠ മാളികപ്പുറത്തമ്മയാണ്.
ദിവസേന മൂന്ന് പൂജകളാണുളളത്, ഉഷപൂജ, ഉച്ചപൂജ, അത്താഴപൂജ.
ചിത്രശാല ക്ഷേത്ര മുറ്റം ക്ഷേത്രകവാടം രാത്രിയിൽ അവലംബം Erumely Sree Dharmasastha Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എരുമേലി (കുന്നത്തുനാട്)
എരുമേലി , എറണാകുളം ജില്ലയിലെ കുന്നത്തുനാട് നാലൂക്കിലെ 18 വാർഡുകളിലൊന്നായ ഒരു ഗ്രാമമാണ്.
ഈ ഗ്രാമത്തിലെ ഏറ്റവുമടുത്ത പോസ്റ്റ് ഓഫീസ് കുമാരപുരത്തു സ്ഥിതിചെയ്യുന്നു.
മലകളാലും നദികളാലും വലയം ചെയ്യപ്പെട്ട പ്രകൃതിസുന്ദരമായ ഒരു ഗ്രാമമാണിത്.
ഏകദേശം 500 ലേറെ വർഷങ്ങൾ പഴക്കമുള്ള നിരവധി ആരാധനാലയങ്ങൾ ഈ പ്രദേശത്തു നിലനിൽക്കുന്നു.
പള്ളിക്കര മാർത്താ മറിയം പളളി (എ.ഡി. 905 ൽ സ്ഥാപിതമായത്), പ്രാചീനമായ പള്ളിക്കര മുസ്ലിം പള്ളി , കുമാരപുരം ശ്രീ സുബ്രഹ്മണ്യക്ഷേത്രം എന്നിവയക്കു സമീപത്തായി പ്രാചീനമായ എരുമേലി മഹാവിഷ്ണുക്ഷേത്രം മതസൌഹാർദ്ദത്തിൻറെ പ്രതീകമായി നിലനിൽക്കുന്നു.
എരുമേലി പരമേശ്വരൻ പിള്ള ഇംഗ്ലീഷ് വിലാസം https://ml.wikipedia.org/wiki/Erumeli_Parameswaran_Pillai
ഒരു മലയാള സാഹിത്യകാരനാണ് എരുമേലി പരമേശ്വരൻ പിള്ള .
വിവിധ സാഹിത്യശാഖകളിലായി നിരവധി ഗ്രന്ഥങ്ങൾ രചിച്ചിട്ടുള്ള ഇദ്ദേഹത്തിന് 2009-ൽ സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചു.
1932 ഡിസംബർ 12-ന്‌ വേലംപറമ്പിൽ കൃഷ്‌ണപിളളയുടെയും ലക്ഷ്‌മിക്കുട്ടിയമ്മയുടെയും മകനായി എരുമേലിയിൽ ജനിച്ചു.
കേരള സർവകലാശാലയിൽ നിന്ന്‌ മലയാളത്തിലും സോഷ്യോളജിയിലും എം.എ.ബിരുദങ്ങളും മദ്രാസ്‌ സർവകലാശാലയിൽ നിന്ന്‌ എം.എഡ്‌.
ബിരുദവും നേടി 1952-ൽ അധ്യാപകനായി.
തിരുവിതാംകൂർ ദേവസ്വംബോർഡ്‌ ഹൈസ്‌കൂളുകളിൽ (എരുമേലി, തകഴി, തിരുവല്ല) അധ്യാപകനായി ജോലി ചെയ്തിട്ടുണ്ട്.
1964 മുതൽ ഫാറൂക്ക്‌ ട്രെയിനിംഗ്‌ കോളേജിൽ അധ്യാപകൻ, കേരളസാഹിത്യ അക്കാദമി സെക്രട്ടറി (1988-91).
മഹാത്‌മാഗാന്ധി സർവകലാശാലയുടെ കോട്ടയം ബി.എഡ്‌ സെന്ററിന്റെ ആദ്യത്തെ പ്രിൻസിപ്പൽ എന്നീ ഉദ്യോഗങ്ങൾ നോക്കിയിട്ടുണ്ട്.
കേരളസർക്കാർ നടത്തിയ ആദ്യത്തെ ബാലസാഹിത്യ പരിശീലന കോഴ്‌സിൽ (1961) പരിശീലനം നേടി.
സാക്ഷരത, വയോജന വിദ്യാഭ്യാസം, നവസാക്ഷര സാഹിത്യം, ബാലസാഹിത്യം, ഗ്രന്ഥാലയശാസ്‌ത്രം, ഭാഷാധ്യാപനം എന്നീ വിഷയങ്ങളിൽ അഖിലേന്ത്യാ തലത്തിലും പ്രാദേശിക തലത്തിലും പ്രത്യേക പരിശീലനം ലഭിച്ചിട്ടുണ്ട്.
ഈ വിഷയങ്ങളിൽ ഒട്ടനവധി പരിശീലന കോഴ്‌സുകളുടെ സംഘാടനവും നേതൃത്വവും ഇദ്ദേഹം നടത്തിയിട്ടുണ്ട്.
കേരള, കോഴിക്കോട്‌ സർവകലാശാലകളുടെ വിദ്യാഭ്യാസ ഫാക്കൽറ്റികളിലും ബോർഡ്‌ ഓഫ്‌ സ്‌റ്റഡീസുകളിലും ഇദ്ദേഹം അംഗമായിരുന്നു.
ദേശാഭിമാനി സ്‌റ്റഡി സർക്കിൾ സംസ്‌ഥാന സെക്രട്ടറി, പുരോഗമനകലാസാഹിത്യസംഘം സംസ്‌ഥാന സെക്രട്ടറി, ജനറൽ സെക്രട്ടറി, എന്നീ നിലകളിൽ സേവനം.
ശാരദാമ്മയാണ് ഭാര്യ.
കൃഷ്‌ണകുമാർ, ജയചന്ദ്രൻ, പ്രീത, പ്രതിഭ എന്നിവരാണ് മക്കൾ.
കൃതികൾ നോവലുകൾ പെണ്ണ്‌ നിഴലുകൾ ലേഡിടീച്ചർ ഒരു പ്രേമത്തിന്റെ കഥ മനയിലെ മങ്ക കഥ ഓട്ടോഗ്രാഫും നീലക്കണ്ണുകളും തെളിയാത്ത കാല്‌പാടുകൾ പഴയ ബന്ധവും പുതിയ വഴിത്താരകളും അന്തിവെളിച്ചം ബാലസാഹിത്യം ബാലശാകുന്തളം ഉത്തരരാമചരിതം അദൃശ്യ മനുഷ്യൻ കൊച്ചുകൊമ്പൻ വീരചരിതങ്ങൾ സാഹിത്യവിമർശനങ്ങളും ലേഖനങ്ങളും സാഹിത്യാവലോകം ആലോചന സമീക്ഷ പോയ തലമുറയിൽ നിന്ന്‌ നമ്മുടെ സാഹിത്യകാരൻമാർ അവർ എങ്ങനെ ചിന്തിക്കുന്നു നാടകത്തിലേയ്ക്കൊരു കൈത്തിരി പ്രതിഭാശാലികൾ അക്ഷരദീപങ്ങൾ തൂലികാചിത്രം കേരളത്തിലെ എഴുത്തുകാർ ഏകാങ്കനാടകങ്ങൾ കണ്ണുനീരും പുഞ്ചിരിയും ധർമ്മക്ഷേത്രേ കുരുക്ഷേത്രേ സാഹിത്യചരിത്രഗ്രന്ഥം മലയാളസാഹിത്യം കാലഘട്ടങ്ങളിലൂടെ വിദ്യാഭ്യാസസംബന്ധിയായ ഗ്രന്ഥങ്ങൾ വിദ്യാഭ്യാസം പുതിയ കാഴ്‌ചപ്പാടിൽ ആധുനികവിദ്യാഭ്യാസം, പ്രശ്‌നവും സമീപനവും മലയാള ഭാഷാധ്യാപനം വിദ്യാഭ്യാസ മനഃശാസ്‌ത്രം പ്രൈമറി വിദ്യാഭ്യാസം: തത്ത്വങ്ങളും പ്രശ്‌നങ്ങളും വിദ്യാലയ ഭരണവും സംഘാടനവും വിദ്യാഭ്യാസവും ദേശീയ വികസനവും -കൊഠാരി കമ്മീഷൻ ഒരു പഠനം ആരോഗ്യ കായിക വിദ്യാഭ്യാസം പുരസ്കാരങ്ങൾ പുസ്‌തക രചനയ്‌ക്ക്‌ കേന്ദ്ര സാംസ്‌കാരിക വകുപ്പിന്റെ സ്‌കോളർഷിപ്പ്‌ (1980-84).
സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരം (2009) പുറത്തേയ്ക്കുള്ള കണ്ണികൾ എരുമേലി പരമേശ്വരൻ പിള്ള, പുഴ.
എരുമപ്പാവൽ ഇംഗ്ലീഷ് വിലാസം https://ml.wikipedia.org/wiki/Momordica_dioica
രണ്ട് പകുതിയും രണ്ട് ക്രോസ് സെക്ഷനുകളുമുള്ള ഒരു പൂർണ്ണ മോമോഡിക്ക ഡയോക.
ഭക്ഷ്യ യോഗ്യമായ ഒരു പച്ചക്കറിയാണ് എരുമപ്പാവൽ (ഇംഗ്ലീഷ്:Spiny gourd).
നെയ്പ്പാവൽ, വെൺപാവൽ, കാട്ടുകൈപ്പയ്ക്ക, മുള്ളൻപാവൽ, വാതുക്ക എന്നീ പേരുകളിൽ ഇത് വ്യത്യസ്ത പ്രദേശങ്ങളിൽ അറിയപ്പെടുന്നു .
അസമിയ ഭാഷയിൽ ഭട് കരേല, ബംഗാളിയിൽ ഭട് കൊരോല, ഘീ കരോല, കങ്ക്‌രോൽ, തെലുങ്കിൽ ബോഡ കക്ക്‌രാ, ആ-കക്ക്‌രാ-കായ എന്നിങ്ങനെയാണു് നെയ്പ്പാവലിന്റെ പേര്.
ശരാശരി 10 സെന്റിമീറ്റർ വരെ വലിപ്പവും മദ്ധ്യഭാഗത്ത് നാലു സെന്റിമീറ്റർ വരെ വ്യാസവുമുള്ള എരുമപ്പാവലിന്റെ കായ്കൾക്കു് ഏകദേശം 30 മുതൽ 100 ഗ്രാം വരെ തൂക്കം കാണും.
തൊലിക്കുപുറത്തു് മൃദുവും കനം കുറഞ്ഞതുമായ മുള്ളുകൾ കാണാം.
നന്നായി മൂത്തതും എന്നാൽ പഴുത്തിട്ടില്ലാത്തതുമായ കായ്കൾക്കു് പച്ചനിറമാണു്.
പാവൽ വർഗ്ഗത്തിൽ (Momordica) ഉൾപ്പെടുന്ന, പ്രാദേശികമായ ഭക്ഷ്യപ്രാധാന്യമുള്ള ഈ പച്ചക്കറി പശ്ചിമഘട്ടത്തിനു പുറമേ ഇന്ത്യയുടെ വടക്കുകിഴക്കൻ സംസ്ഥാനങ്ങളിലും വ്യാപകമായി കൃഷി ചെയ്തു വരുന്നു.
ഇന്ത്യയിൽ നിന്നും ബംഗ്ലാദേശിൽ നിന്നും ഇവ സാമാന്യമായ തോതിൽ കയറ്റുമതി ചെയ്യപ്പെടുന്നുണ്ട്.
ഫലം മത്സ്യമാംസാദികളോട് ചേർത്ത് കറിയായോ മെഴുക്കുപുരട്ടിയായോ ഉണക്കി വറുത്തോ ഭക്ഷിക്കാം.
പാവൽ വർഗ്ഗത്തെക്കുറിച്ച് 2004-ൽ നടത്തിയ വിശദമായ പഠനത്തിലെ വിവരങ്ങൾ അനുസരിച്ച് കേരളത്തിലേയും കർണ്ണാടകത്തിലേയും ആദിദ്രാവിഡവിഭാഗങ്ങൾ മരുന്നിനും ഭക്ഷണത്തിനും ധാരാളമായി ഉപയോഗിക്കുന്ന പച്ചക്കറികളിൽ ഒന്നാണു് എരുമപ്പാവൽ.
നേരിയമംഗലത്തെ മലയന്മാരും ചേർത്തലയ്ക്കു സമീപമുള്ള ഉള്ളാടൻ വൈദ്യന്മാരും ലേഹ്യമായും അൾസർ , മൂലക്കുരു , പാമ്പുവിഷം എന്നിവയ്ക്കുള്ള കഷായമായും ഈ സസ്യത്തിന്റെ കിഴങ്ങുകൾ ഉപയോഗിക്കാറുണ്ടത്രേ.
മലമ്പണ്ടാരങ്ങൾ ഈ കിഴങ്ങുകൾ ഉപയോഗിച്ച് ഔഷധഗുണമുള്ള എണ്ണ തയ്യാർ ചെയ്യുന്നു.
തല, അസ്ഥികൾ, നാഡികൾ എന്നിവയ്ക്കുണ്ടാകുന്ന പരിക്കുകൾക്കു് പ്രതിവിധിയായി അവർ ഈ എണ്ണ ഉപയോഗിക്കാറുണ്ടു്.
നഗർഹോളിലെ ജൈനു കുറുംബൻ വർഗ്ഗക്കാർ ഈ കിഴങ്ങ് അരച്ചു കുഴമ്പാക്കി വൃഷണവീക്കം , മന്ത് തുടങ്ങിയ അസുഖങ്ങൾക്കു് മരുന്നായി ഉപയോഗിക്കാറുണ്ടു്.
മദ്ധ്യപ്രദേശിലെ സഹരിയാർ വർഗ്ഗക്കാർ ഗർഭച്ചിദ്രത്തിനു് ഈ സസ്യത്തിന്റെ വേരു് കുഴമ്പാക്കി ഉപയോഗിക്കാറുണ്ടു്.
ഇവയിലടങ്ങിയിരിക്കുന്ന മൊമോർക്കാറിൻ (momorcharin), ട്രൈക്കോസാന്തിൻ (trichosanthin) തുടങ്ങിയ  എൻസൈമുകളുടെ റൈബോസോം നിർഗുണീകരണസ്വഭാവമായിരിക്കണം ഗർഭച്ഛിദ്രത്തിനുള്ള ശേഷിയുണ്ടാക്കുന്നതു് എന്നു് അനുമാനിക്കപ്പെടുന്നു.
ഏഷ്യ, ആഫ്രിക്ക എന്നിവിടങ്ങളിലെ വിവിധ സമുദായങ്ങൾ ഈദൃശമായ ഔഷധങ്ങൾക്കായി എരുമപ്പാവൽ ഉപയോഗിക്കുന്നുണ്ടു്.
ഭക്ഷ്യവസ്തുക്കൾക്കു് നിറം ചേർക്കാൻ പ്രകൃതിജന്യമായ അസംസ്കൃതവസ്തു എന്ന നിലയിൽ എരുമപ്പാവലിന്റെ കായ്കൾക്കുള്ളിലെ മാംസളമായ ദശ ഉപയോഗയോഗ്യമാണെന്നു് നിർദ്ദേശിക്കപ്പെട്ടിട്ടുണ്ടു്.
ഇതു കൂടാതെ നൈസർഗ്ഗിക സൌന്ദര്യവർദ്ധക ക്രീം ആയും ലിപ് സ്റ്റിൿ ആയും ഈ ദശ സംസ്കരിച്ചെടുക്കാവുന്നതാണു്.
അതിൽ അടങ്ങിയിട്ടുള്ള ലൈക്കോപീൻ (lycopene)ആണു് ഇതിനുപോൽബലകമായ രാസവസ്തു.
ജലത്തിൽ ചേരുമ്പോൾ കടുംചുവപ്പു നിറമുണ്ടാക്കുന്ന പദാർത്ഥമാണു് ലൈക്കോപീൻ.
പല ഗോത്രസമൂഹങ്ങളുടേയും പൂജാവിധികളിൽ ഈ സസ്യത്തിനും കായ്കൾക്കും വിശേഷസ്ഥാനമുണ്ടു്.
സമാന വർഗ്ഗത്തിലുള്ള മറ്റു പാവലുകൾ
എരുമപ്പാവൽ കൂടാതെ മറ്റു പാവൽ വർഗ്ഗങ്ങളിൽ പെട്ട ചില പച്ചക്കറികളെക്കുറിച്ചുള്ള വിവരങ്ങൾ താഴെകൊടുത്തിരിക്കുന്നു:
അവലംബം പുറത്തേക്കുള്ള കണ്ണികൾ എരുമപ്പാവൽ ഹോർത്തൂസ് മലബാറിക്കൂസിലെ വിവരണം.
ഉദയാദിത്യവർമ്മൻ രണ്ടാമൻ
എ.ഡി 1050 മുതൽ 1066 വരെ അങ്കോർ രാജ്യം ഭരിച്ച രാജാവാണ് ഉദയാദിത്യവർമ്മൻ രണ്ടാമൻ ( Khmer : ឧទ័យាទិត្យវរ្ម័នទី២ ).
സൂര്യവർമ്മൻ ഒന്നാമന്റെ പിൻഗാമിയായിരുന്ന അദ്ദേഹം പക്ഷേ അദ്ദേഹത്തിന്റെ മകനല്ല.
ശിവനെ ആരാധിക്കാനായി അദ്ദേഹം ബഫൂൺ ക്ഷേത്രം പണിതു, എന്നാൽ അവിടുത്തെ ചില ശില്പങ്ങൾ ബുദ്ധന് ആണ് സമർപ്പിച്ചിരിക്കുന്നത്.
വെസ്റ്റ് ബാരെ റിസർവോയറും മധ്യഭാഗത്ത് ഉയർത്തിയ ഭൂമി ദ്വീപായ വെസ്റ്റ് മെബണും അദ്ദേഹം നിർമ്മിച്ചു.
അദ്ദേഹത്തിന്റെ ഭരണകാലത്ത് 1051 ലും 1065 ലും നടന്ന നിരവധി കലാപങ്ങൾ അദ്ദേഹത്തിന്റെ ജനറൽ സംഗ്രാമ തകർത്തിരുന്നു.
ഇന്നത്തെ തായ് നഗരത്തിൽ ആരണ്യപ്രതീതിൽ സ്ഥിതി ചെയ്യുന്ന ഡോക് കാക് തോം ക്ഷേത്രം, അദ്ദേഹത്തിന്റെ കാലത്താണ് നിർമിക്കപ്പെട്ടത്.
മുമ്പത്തെ ഖമർ രാജാക്കന്മാരുടെ ക്രമം വിവരിക്കുന്ന വിശദമായ ലിഖിതത്തിന്റെ കണ്ടെത്തൽ സ്ഥലമായാണ് ഈ ക്ഷേത്രം അറിയപ്പെടുന്നത്.
ബാങ്കോക്കിലെ ദേശീയ മ്യൂസിയത്തിന്റെ ശേഖരണത്തിന്റെ ഭാഗമാണ് ഇൻസ്ക്രിപ്ഷൻ ഇപ്പോൾ.
അദ്ദേഹത്തിന് ശേഷം ഇളയ സഹോദരൻ ഹർഷവർമൻ മൂന്നാമൻ ഖമർ രാജ്യത്തെ ഭരണം ഏറ്റെടുത്തു.
1 2 3 4 1 2 Higham, C., 2001, The Civilization of Angkor, London: Weidenfeld Nicolson, ISBN 9781842125847 ↑ Higham, C., 2014, Early Mainland Southeast Asia, Bangkok: River Books Co., Ltd., ISBN 9786167339443
ഉദയനിധി സ്റ്റാലിൻ In this Indian name , the name "സ്റ്റാലിൻ" is a patronymic , not a family name , and the person should be referred to by the given name , "ഉദയനിധി ".
തമിഴ്നാട് മുഖ്യമന്ത്രി എം.കെ. സ്റ്റാലിന്റെ മകനും ചെന്നൈ ചെപ്പോക്ക്- തിരുവല്ലിക്കേനി  എം.എൽ.എയുമായ ഉദയനിധി സ്റ്റാലിൻ തമിഴ് ചലച്ചിത്ര നിർമ്മാതാവും നടനുമാണ്.
ഒരു കൽ ഒരു കണ്ണാടി, ഇതു കതിർവേലൻ കാതൽ, മനിതൻ, നിമിർ, കണ്ണെ കലൈമാനെ തുടങ്ങിയവ അദ്ദേഹം അഭിനയിച്ച ചിത്രങ്ങളിൽ പ്രധാനപ്പെട്ടവയാണ്‌.
പാർട്ടി വൃത്തങ്ങളിൽ 'ചിന്നവർ" എന്ന് വിശേഷിപ്പിക്കുന്ന ഉദയനിധി സ്റ്റാലിൻ അറിയപ്പെടുന്ന തിരക്കുള്ള നായക നടനും നിർമ്മാതാവുമാണ്.
2022 ഡിസംബർ 18ആം തീയതി തമിഴ്നാട് കായിക-യുവജന കാര്യ മന്ത്രിയായി ഉദയനിധി അധികാരമേറ്റു.
ചെന്നൈയിലെ ഡോൺ ബോസ്‌കോ മെട്രിക്കുലേഷൻ ഹയർ സെക്കൻഡറി സ്‌കൂളിലായിരുന്നു ഉദയനിധി സ്‌കൂൾ വിദ്യാഭ്യാസം പൂർത്തിയാക്കിയത്.
ചെന്നൈ ലൊയോള കോളേജിൽനിന്ന് വിഷ്വൽ കമ്മ്യൂണിക്കേഷനിൽ ബിരുദം നേടി.
2021ലെ നിയമസഭാ തിരഞ്ഞെടുപ്പിൽ ചെപ്പോക്ക്-തിരുവല്ലിക്കേനി മണ്ഡലത്തിൽനിന്ന് തമിഴ്‌നാട് നിയമസഭയിലേക്ക് തിരഞ്ഞെടുക്കപ്പെട്ടു.
രാഷ്ട്രീയത്തിനു മുൻപേത്തന്നെ സിനിമയിൽ സജീവം.
2008ൽ നിർമാതാവായാണ് അദ്ദേഹത്തിന്റെ സിനിമാ ജീവിതം ആരംഭിച്ചത്.
അദ്ദേഹത്തിന്റെ പ്രൊഡക്‌ഷൻ സ്റ്റുഡിയോ, റെഡ് ജയന്റ് മൂവീസ് 2008ൽ വിജയ് നായകനായ 'കുരുവി' നിർമ്മിച്ചു.
സൂര്യ അവതരിപ്പിച്ച ആദവൻ എന്ന ചിത്രത്തിൽ അദ്ദേഹം ഒരു അതിഥി വേഷം ചെയ്തു.
തുടർന്നിങ്ങോട്ട് നിർമാതാവായും നടനായും തിളങ്ങി.
2002ൽ വിവാഹിതനായി.
കൃതികയാണ് ഭാര്യ, ഒരു മകനും മകളുമുണ്ട്.
തമിഴകത്തിന്റെ നെഞ്ചിടിപ്പായ രാഷ്ട്രീയ കുടുംബത്തിലാണ് ഉദയനിധി ജനിച്ചതെങ്കിലും, 2019 ജൂലൈയിൽ ഡിഎംകെ യൂത്ത് വിങ് സെക്രട്ടറിയായി നിയമിച്ചതോടെയാണ് സജീവ രാഷ്ട്രീയ ജീവിതം ആരംഭിച്ചത്.
മൃദുഭാഷിയായിരുന്ന ഉദയനിധി 2021ലെ നിയമസഭാ തിരഞ്ഞെടുപ്പിൽ കൊടുങ്കാറ്റായി മാറിയപ്പോഴാണ്, അദ്ദേഹത്തിന്റെ കയ്യൊപ്പ് പതിഞ്ഞ ‘എയിംസ് ബ്രിക്ക്’ പ്രചാരണം തലപൊക്കിയത്.
‘എയിംസ്’ എന്ന പേരിലുള്ള ഇഷ്ടികയും കൈയിൽ പിടിച്ച്, മധുരയ്ക്ക് പ്രഖ്യാപിച്ച എയിംസ് എന്തുകൊണ്ട് കടലാസിൽ മാത്രമായി അവശേഷിച്ചുവെന്ന് ഉദയനിധി ചോദിച്ചത് എതിർ ചേരിയെ കുറച്ചൊന്നുമല്ല അസ്വസ്ഥരാക്കിയത്.
2022ൽ മന്ത്രിസഭയിലേക്ക്
2021ൽ തമിഴ്‌നാട് നിയമസഭയിലേക്ക് തിരഞ്ഞെടുക്കപ്പെടുന്നതിന് മുമ്പും പാർട്ടിയുടെ താരപ്രചാരകരിൽ ഒരാളായിരുന്നു ഉദയനിധി.
നിയമസഭാ തിരഞ്ഞെടുപ്പിൽ വ്യക്തമായ ഭൂരിപക്ഷം ഡി.എം.കെയ്ക്ക് ലഭിച്ചപ്പോൾ തന്നെ ഉദയനിധിയെ മന്ത്രിയാക്കണമെന്ന ആവശ്യം ഉയർന്നതാണ്.
എന്നാൽ, തുടക്കത്തിലേ കുടുംബാധിപത്യം എന്ന ദുഷ്പേര് മന്ത്രിസഭയ്ക്ക് ഉണ്ടാകാതിരിക്കാനായി സ്റ്റാലിൻ അത് നടപ്പിലാക്കുന്നത് വൈകിപ്പിക്കുകയായിരുന്നു.
രാഷ്ട്രീയത്തിൽ തെളിമയുള്ള മുഖമായി മാറാൻ എം.കെ.സ്റ്റാലിന് 50 – 60 വയസ്സുവരെ കാത്തിരിക്കേണ്ടി വന്ന വന്ന അവസ്ഥ ഉദയനിധിക്ക് ഉണ്ടാകരുതെന്ന കുടുംബത്തിന്റെ നിർബന്ധം കൂടി ഇപ്പോഴത്തെ തീരുമാനത്തിനു പിന്നിലുണ്ടന്ന് പത്രങ്ങൾ റിപ്പോർട്ടു ചെയ്തു.
69,355 വോട്ടിന്റെ ഭൂരിപക്ഷത്തിലാണ് ചെപ്പോക്കിൽ നിന്ന് ഉദയനിധി വിജയിച്ചത്.
ചെപ്പോക്കിലെ ഏറ്റവും ഉയർന്ന ഭൂരിപക്ഷമാണിത്.
2019 മുതൽ ഡി.എം.കെ യുവജന വിഭാഗത്തിന്റെ സെക്രട്ടറിയാണ്.
1982 മുതൽ 2017 വരെ നിലവിലെ മുഖ്യമന്ത്രി സ്റ്റാലിൻ വഹിച്ചിരുന്ന പദവി ആണ് കായിക-യുവജന കാര്യ മന്ത്രിസ്ഥാനം.
കഴിഞ്ഞ അഞ്ചു പതിറ്റാണ്ടിന്റെ രാഷ്ട്രീയ ചരിത്രമാണ് ഉദയ നിധിയുടെ പിറകിലുള്ളത്.
ഡി.എം.കെ സ്ഥാപകൻ സി.എൻ. അണ്ണാദുരൈയിൽ നിന്ന് ഭരണം ഏറ്റെടുത്ത അര നൂറ്റാണ്ട് ഡി.എം.കെ അദ്ധ്യക്ഷനായിരുന്ന തമിഴ്നാട് മുൻ മുഖ്യമന്ത്രി എം. കരുണാനിധിയിൽ തുടങ്ങി എം.കെ സ്റ്റാലിനിലൂടെ സഞ്ചരിക്കുന്ന ദ്രാവിഡ പാർട്ടിയുടെ പുതിയ തലമുറ പ്രതിനിധിയാണ് ഉദയനിധി.
മക്കളേയും ബന്ധുക്കളേയും രാഷ്ട്രീയത്തിലെത്തിച്ച് അധികാരം നിലനിറുത്താൻ ശ്രമിക്കുന്ന ഇത്തരം കീഴ്വഴക്കങ്ങൾക്കെതിരെ തമിഴ്നാട്ടിൽ ശബ്‌ദങ്ങളുയർന്നു തുടങ്ങിയെങ്കിലും അതൊന്നും തമിഴ് രാഷ്ട്രീയത്തിനു പുതുമയുള്ള കാര്യങ്ങളല്ല.
ഉദയനിധിയുടെ വരവോടെ 13 മന്ത്രിമാരുടെ വകുപ്പുകളിലാണ് മാറ്റമുണ്ടായത്.
മാരി സെൽവരാജ് സംവിധാനം ചെയ്ത 'മാമന്നൻ' ആണ് തന്റെ അവസാന ചിത്രമെന്ന് നിർമ്മാതാവും വിതരണക്കാരനും കൂടിയായ ഉദയനിധി വ്യക്തമാക്കി.
കമൽഹാസൻ നിർമ്മിക്കുന്ന ഒരു സിനിമയിൽ താൻ അഭിനയിക്കേണ്ടതായിരുന്നെന്നും അത് വേണ്ടെന്നുവയ്ക്കാനുള്ള തന്റെ തീരുമാനം അറിയിച്ചപ്പോൾ അദ്ദേഹം അനുഗ്രഹിച്ചെന്നും ഉദയനിധി പറഞ്ഞു.
അവലംബം ↑ 1 2 3 4 1 2 3 4 5 6 7 ↑
ഉദയമംഗലം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2022 ഒക്ടോബർ മുതൽ തുടരുന്നു.
ഉദയമംഗലം എന്ന പ്രദേശത്ത് ഏറ്റവും പ്രസിദ്ധമായ ഒരു വിഷ്ണു ക്ഷേത്രമുണ്ട് ഉദയമംഗലം ശ്രീ മഹാവിഷ്ണു ക്ഷേത്രം.
ഉദയമലരി
കരതലാകാരമായ ഇലകളും വലിപ്പമുള്ള വെള്ളയും ലാവെൻഡറും നിറമുള്ള പൂക്കളുമുള്ള ഔഷധഗുണമുള്ള ബഹുവർഷിയായ ഒരു വള്ളിച്ചെടിയാണ് ഉദയമലരി ( ശാസ്ത്രീയനാമം : Ipomoea cairica ).
രോമമില്ലാത്ത, മെലിഞ്ഞ ആരോഹിസസ്യമായ ഉദയമലരിയുടെ വേരുകൾ ഉരുണ്ട ആകൃതിയാണ് ഇലകൾ 2 മുതൽ 6 സെന്റിമീറ്റർ വരെ നീളമുള്ള ഇലഞെട്ടുകളാൽ ഉറച്ചതാണ്.
ഇലയുടെ ബ്ലേഡ് 3 മുതൽ 10 സെന്റിമീറ്റർ വരെ നീളവും 6 മുതൽ 9 സെന്റിമീറ്റർ വരെ വീതിയുമുള്ള അണ്ഡാകാരത്തിൽ വൃത്താകൃതിയിലാണ്.
ഇത് അഞ്ച് മുതൽ ഏഴ് ഭാഗങ്ങളായി തിരിച്ചിരിക്കുന്നു.
ലാവെൻഡർ -നിറമുള്ളവയാണ് പൂങ്കുലകൾ.
അണ്ഡാശയം രോമരഹിതമാണ്.
പഴങ്ങൾ ഏകദേശം 1 സെന്റിമീറ്റർ വ്യാസമുള്ള ഒന്നോ രണ്ടോ രോമമുള്ള വിത്തുകൾ അടങ്ങിയ ഗോളാകൃതിയിലുള്ള ഗുളികരൂപത്തിലാണ്.
ഓരോ പഴവും ഏകദേശം 1 സെന്റിമീറ്റർ നീളത്തിൽ പക്വത പ്രാപിക്കുകയും അവയിൽ രോമമുള്ള വിത്തുകൾ അടങ്ങിയിരിക്കുകയും ചെയ്യുന്നു.
കാണുന്ന സ്ഥലങ്ങൾ
വടക്കേ ആഫ്രിക്ക , മെഡിറ്ററേനിയൻ , ഉഷ്ണമേഖലാ പ്രദേശങ്ങൾ ഉൾപ്പെടെ കേപ് വെർദെ മുതൽ അറേബ്യൻ ഉപദ്വീപ് വരെയുള്ള വിശാലമായ പ്രദേശത്ത് നിന്നാണ് ഇത് ഉത്ഭവിച്ചതെന്ന് കരുതപ്പെടുന്നുവെങ്കിലും അതിന്റെ തുടക്കം എവിടെനിന്നാണെന്നത് അനിശ്ചിതത്വത്തിലാണ്.
10 മീറ്ററിലധികം നീളമുള്ള കാണ്ഡം കൊണ്ട് മതിലുകളോ വേലികളോ മരങ്ങളോ ഇത് മൂടുന്നു.
ഇത് രേഖപ്പെടുത്തിയിട്ടുള്ള ഉയരം 250 മുതൽ 2250 മീറ്റർ വരെയാണ്.
വർഷം മുഴുവനും ഇത് പൂക്കുന്നു, പ്രത്യേകിച്ചും നന്നായി പരിപാലിക്കുമ്പോൾ.
മനുഷ്യ വ്യാപനം കാരണം, ഇത് ഇന്ന് മിക്ക ഭൂഖണ്ഡങ്ങളിലും ഒരു അധിനിവേശസ്പീഷീസായി കാണപ്പെടുന്നു , ചിലപ്പോൾ ന്യൂസൗത്ത് വെയിൽസ് തീരത്തെപ്പോലെ ഒരു ദോഷകരമായ കളയും അധിനിവേശ ഇനവുമാണ്.
അതുപോലെ അമേരിക്കയിലും, കാലിഫോർണിയയിലെ ഹവായിയിലും, എല്ലാ ഗൾഫ് തീര സംസ്ഥാനങ്ങളിലും, അർക്കൻസാസ്, മിസോറി എന്നിവിടങ്ങളിലും അതുപോലെതന്നെയാണ്.
പരമ്പരാഗത വൈദ്യത്തിൽ ഉപയോഗിക്കുന്ന ഈ ചെടി ബ്രസീലിലും ഇതിനെ കാണാം.
ചില പ്ലാന്റ് നഴ്സറികൾ ഈ ചെടിയെ ഒരു അലങ്കാര ച്ചെടിയായി വിൽക്കുന്നു, അതിന്റെ ആകർഷകമായ പർപ്പിൾ പൂക്കൾക്കും അതിവേഗം വളരുന്നതിനും വൃത്തികെട്ട വേലികളോ മതിലുകളോ വേഗത്തിൽ മൂടുകയും ചെയ്യുന്നു.
നീക്കംചെയ്യൽ പ്രക്രിയയിൽ ഒടിഞ്ഞാൽ ഇത് ഒരു പ്രത്യേക ചെടിയായി വളരും.
ചെടിയുടെ ഭാഗം ഉള്ളിച്ചെന്നാൽ ശ്വസനസംബന്ധമായ പ്രശ്നങ്ങൾ ഉണ്ടാകാം.
ചിത്രശാല ഹോങ്കോങ്ങിലെ പൂവിന്റെ ക്ലോസപ്പ് ഇന്ത്യയിൽ ഹൈദരാബാദിലെ മതിൽ കവർ ഒരു ഗ്രൗണ്ട് കവർ എന്ന നിലയിൽ ഒരു കുറ്റിച്ചെടിയായി ഒരു കുളത്തിന് സമീപം ഒരു ബ്രിഡ്ജ് റെയിലിൽ വളരുന്നു മെക്സിക്കോയിലെ കള പോലെ ബൊട്ടാണിക്കൽ ചിത്രീകരണം വിരിഞ്ഞതിനുശേഷം, ചുരുണ്ട പുഷ്പം തുറക്കാൻ പോകുന്ന ഒരു മുകുളത്തോട് സാമ്യമുള്ളതാണ്.
രണ്ട് പൂക്കളുടെ ദളങ്ങളുടെ കുരുക്ക് പലപ്പോഴും അവയിലൊന്ന് തണ്ടിൽ നിന്ന് വേർപെടാൻ കാരണമാകുന്നു.
ചൈനീസ് ഭാഷയിൽ "അഞ്ച്-നഖമുള്ള ഗോൾഡൻ ഡ്രാഗൺ" എന്നാണ് ഐപോമിയ കെയറിക്ക അറിയപ്പെടുന്നത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Ipomoea cairica at Wikimedia Commons Ipomoea cairica എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Jepson Manual Treatment Ipomoea cairica in West African plants – A Photo Guide.
ഉദയമാർത്താണ്ടപുരം പക്ഷി സങ്കേതം ഇംഗ്ലീഷ് വിലാസം https://ml.wikipedia.org/wiki/Udayamarthandapuram_Bird_Sanctuary
തമിഴ്നാട്ടിലെ തിരുവാരൂർ ജില്ലയിൽ, തിരുവാരൂരിൽ നിന്നും 50  കിലോമീറ്റർ ദൂരത്തായി സ്ഥിതിചെയ്യുന്ന 46 ഹെക്ടർ വിസ്തീർണമുള്ള ഉദയമാർത്താണ്ടപുരം പക്ഷി സങ്കേതം (ഇംഗ്ലീഷ്:Udayamarthandapuram Bird Sanctuary) 10°24′N 79°30′E ﻿ / ﻿ 10.4°N 79.5°E ﻿ / 10.4; 79.5 , സംരക്ഷിത പ്രദേശമാണ്.
മേട്ടൂർ അണക്കെട്ടിലെ ജലം കൃഷിക്കായി സംഭരിക്കുന്ന ഈ പ്രദേശം ഏപ്രിൽ മുതൽ ഓഗസ്റ്റ്‌ വരെ വരണ്ടുണങ്ങും.
ഓഗസ്റ്റ്‌ മുതൽ ഡിസംബർ വരെ ആണ് ജലാശയമായി മാറി പക്ഷികൾക്കുള്ള സങ്കേതമാകുന്നത്.
ഓരോ സീസണിലും പതിനായിരത്തോളം ദേശാടന-നീർപക്ഷികൾ എത്താറുണ്ട്.
വിവിധ ഇനം നീർക്കോഴികൾ, ഞാറ, ഇരണ്ട, കൊക്ക് എന്നിവയാണ് പ്രധാന പക്ഷികൾ.
പ്രധാന ആകർഷണം: തുറന്ന ചുണ്ടൻ ഞാറ (Openbill stork).
സെപ്റ്റംബർ ആണ് സന്ദർശിക്കാൻ ഏറ്റവും നല്ല സമയം.
തുറന്ന ചുണ്ടൻ ഞാറ അവലംബം http://www.hindu.com/2006/11/26/stories/2006112613250100.htm Archived 2006-11-28 at the Wayback Machine .
http://www.forests.tn.nic.in/wildbiodiversity/bs_ubs.html
ഉദയവർമ്മ കോലത്തിരി
കോലത്തുനാട്ടു് രാജാവായിരുന്നു ഉദയ വർമ്മ കോലത്തിരി .
കൃഷ്ണഗാഥാകാരനായ ചെറുശ്ശേരി നമ്പൂതിരി , ഇദ്ദേഹത്തിന്റെ സദസ്യനായിരുന്നു എന്നും അദ്ദേഹത്തിന്റെ നിദേശമനുസരിച്ചാണു് പ്രസ്തുത ഗ്രന്ഥം രചിച്ചതെന്നും ഉള്ളൂർ കേരള സാഹിത്യ ചരിത്രത്തിൽ രേഖപ്പെടുത്തിയിരിക്കുന്നു.
ഇംഗ്ലീഷ് വിലാസം https://ml.wikipedia.org/wiki/Udayavarma_Kolathiri കാലം “